મોબાઇલ ફોન જ્યારથી સ્માર્ટ બન્યો છે ત્યારથી એ સામાન્ય માણસની જિંદગીનું એવું અવિભાજ્ય અંગ બની ગયો છે કે કેટલાક લોકો તો તેને બાથરૂમ સુધી લઈ જવામાં પણ ખચકાટ અનુભવતાં નથી. શહેરના રસ્તા પર ડ્રાઇવ કરતાં હોવ તો કાર સાઇડમાં ઊભી રાખીને ફોનનો ઉપયોગ કરવો હિતાવહ છે, પરંતુ લોંગ ડ્રાઇવ પર જાવ ત્યારે કલાકો આપણે સ્માર્ટફોનથી દૂર રહીએ એ ઘણીવાર પોસાય તેમ હોતું નથી. જ્યારે ડ્રાઇવ અને સ્માર્ટફોનનો ઉપયોગ માણસના જીવનું જોખમ પણ ઊભું કરી શકે છે. ત્યારે શું કરવું? ટેક્નોલોજીએ તેના પણ રસ્તા કાઢી આપ્યા છે. ડ્રાઇવ કરતી વખતે સ્માર્ટફોનનો સ્ક્રીન તમારી સામે રહે તેના માટેના હોલ્ડર તો બજારમાં ઘણા મળે છે, પણ તેના પર ધ્યાન લગાવીને એક હાથ સ્ટિયરિંગ પરથી હટાવીને ફોનનો ઉપયોગ કરવો પણ જોખમી નીવડી શકે છે. આ સંજોગોમાં એક ગેજેટ તમારા હાથને સ્ટિયરિંગ પરથી નહીં હટવા દે...